text: Viðv. umsókn/tilboði uppá loyvi til elframleiðslu úr vindorku í Porkeri
text: #000000
text: Orka á Umhvørvisstovuni hevur í dag tikið avgerð um at veita Vindfelagnum í Neshaga (SEV) loyvi til elframleiðslu úr vindorku við sjey vindmyllum í Porkeri.
text: #000001
text: Tá freistin at søkja var úti 1. mars 2019 kl. 12.00, vóru tvey boð komin inn – frá Vindfelagnum í Neshaga og frá hollendska vindmylluframleiðaranum EWT.
text: #000002
text: EWT hevur bjóðað við felag undir stovnan, og boðið frá teimum er treytað av, at til ber at fáa føroyskar íleggjarar at luttaka í verkætlanini. EWT hevur seinni boðað frá, at tað ikki er eydnast at finna føroyskar íleggjarar til verkætlanina.
text: #000003
text: Boðið frá Vindfelagnum í Neshaga er áljóðandi 31,55 oyru/kWt, sum merkir at vindfelagið fær hendan prísin fyri framleiðsluna, ið verður latin inn á elnetið hjá SEV.
text: #000004
text: Boðið frá EWT var 34 oyru/kWt.
text: #000005
text: Eitt av endamálunum við elveitingarlógini er at tryggja, at elveitingin í Føroyum verður løgd til rættis við fyriliti fyri veitingartrygd, samfelagsbúskapi og umhvørvi, eins og at tryggja, at streymprísurin ikki verður hægri enn neyðugt.
text: #000006
text: Somuleiðis skulu atlit takast til, at møguleiki skal verða fyri fleiri elframleiðarum, fyrst og fremst á vindorkuøkinum.
text: #000007
text: Umhvørvisstovan hevur við hesum útboðnum tryggjað møguleikan hjá øðrum framleiðarum at bjóða seg fram, samstundis sum fyrilit eru tikin fyri m.a. prísi og veitingartrygd.
text: #000008
text: Við hesi avgerð verða møguleikar at flyta Suðuroynna munandi longur fram á leið, tá ið ræður um at framleiða “grøna” og lutfalsliga bíliga elorku.
text: #000009
text: Útbygging av vindorku innan eløkið skal framhaldandi mennast, og sum kunnugt er útboð lýst á Eiði og eisini er umsókn móttikin um loyvi til elframleiðslu í Hoyvíkshaganum. Hetta loyvið verður boðið út í hesum døgum.
text: #000010
text: ArbeiðsøkirMatrikulLand- og sjókortLandsfólkayvirlit og navnamálTinglýsingElveitingareftirlitArbeiðsøkirOrkaSkógrøktNáttúruverndUmhvørvisverndNorðurlendskt samstarvSnarvegirGóðkenningar og loyvirKunngerðartalvaStarvsfólkOyðubløðUmhvørvisstovanUm UmhvørvisstovunaStarvsfólkSambandPrivatlívspolitikkur
text: #000013